Зэпеуэм щытекIуахэр
«ЛъагапIэщIэ» зэпеуэр зэриухам теухуа гуфIэгъуэ зэхыхьэр Налшык дэт Музыкэ театрым дыгъэгъазэм и 22-м щекIуэкIащ. КъекIуэлIахэм хъуэхъу псалъэкIэ захуигъэзащ Къэбэрдей-Балъкъэрым и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек.
— Нобэ зи кIэ диплъэ «ЛъагапIэщIэ» зэпеуэр махуэ 52-кIэ екIуэкIащ. Зэхьэзэхуэм и къалэн нэхъыщхьэу щытар Къэбэрдей-Балъкъэрым и къэкIуэнум псэ къабзэкIэ хуэлэжьэфын цIыху зэчиифIэхэр наIуэ къэщIынырщ. Къыхэгъэщыпхъэщ, УФ-м и Президент Путин Владимир и унафэкIэ, мы зэпеуэр къэралым и адрей щIыналъэхэми зэрыщызэхашэр, и къызэгъэпэщы- кIэр мащIэу щызэщхьэщыкIми. Конкурсыр къыхалъхьащ Урысейм и щIалэгъуалэм щалъхуа я Хэкур къызэрыхуэныкъуэр зыхрагъэщIэн, я фIэщ ящIын папщIэ. Зэхьэзэхуэм хэтахэм сохъуэхъу, я щIэныгъэм хагъэхъуэу, я къэухьым зрагъэужьрэ зыхуагъэувыж мурадхэр зрагъэхъулIэу гъащIэм лъэбакъуэщIэхэр щачыну!
Зэпеуэм и иужьрей махуэхэм я къызэгъэпэщыкIэм егугъуу кIэлъыплъахэм ящыщщ «Урысейр зэфIэкI инхэм я къэралщ» зэгухьэныгъэм и унафэщI Комиссаров Алексей. Ар утыкум къыщихьам хуаIэта Iэгуауэри къызыхэкIар арауэ къэтлъытащ.
— Мыбдежым щызэрихьэлIэжащ зэхьэзэхуэм и Iыхьэ псоми пэлъэщахэр. Фи ехъулIэныгъэм ди фIэщ ещI дяпэкIэ фи пщэ къыдалъхьэнухэм фызэрыпэлъэщынури республикэм и къэкIуэнум фызэрыхуэлэжьэфынури. Мыри дыщIыгъупхъэщ. IэнатIэм и пашэ цIыхур сытым и дежи и щIэныгъэм зэрыхигъэхъуэным яужь итын хуейщ. Абы щыгъуэщ ар зэманым къыхуигъэув къалэнхэм щыпэлъэщынури, республикэм, зэрыщыту къатщтэмэ, Урысей Федерацэм апхуэдэм и сэбэп щекIынури, — жиIащ абы.
Апхуэдэуи, Комиссаров Алексей къыхигъэщащ «ЛъагапIэщIэ» зэпеуэр ди щIыналъэм екIуу зэрыщрагъэкIуэкIар.
— Ар, псом япэрауэ, и фIыщIэщ республикэм и унафэщIым и къалэнхэр пIалъэкIэ зыгъэзащIэ КIуэкIуэ Казбек. Абы, и дэIэпыкъуэгъухэр и гъусэу, зэман кIэщIым къриубыдэу хузэфIэкIащ ди къэралым къыщрахьэжьа IуэхугъуэщIэр Къэбэрдей-Балъкъэрым щешэжьэныр. Мыдрейуэ. Проектым хыхьэу, ЦIыхубэ хозяйствэмкIэ урысей академиемрэ УФ-м и Президентым деж къэрал къулыкъумкIэ щыIэ IуэхущIапIэмрэ, сызипашэ зэгухьэныгъэр я гуэгъуу, дызыхуэкIуэ 2019 гъэм IуэхугъуитI къызэдгъэпэщынущ. Япэ лъэбакъуэу щытынущ Мэзкуу мэлыжьыхьым щызэхэтшэну мы зэпеуэм щытекIуахэм егъэджэныгъэ программэ хэхакIэ дащыдэлэжьэну зэхыхьэр. Абдежым дэ щедгъэкIуэкIыну дерс щхьэхуэхэм зыпэрыт IэнатIэм щыпашэхэр щыхуедгъэсэнущ я Iэзагъэм хагъэхъуэным, цIыхухэм ядэлэжьэнымкIэ IэмалыщIэхэм, нэгъуэщIхэми. ЕтIуанэ лъэбакъуэу щытынущ фи республикэм и къалащхьэ Налшык мэкъуауэгъуэм къыщызэдгъэпэщыну зэхыхьэр. Абы щыгъуэ дэ дыхэплъэнущ Кавказ Ищхъэрэм и щIыналъэ зэмылIэужьыгъуэхэм я зыужьыкIэм теухуа Iуэхугъуэхэм. Дерсхэм щIэдгъэдэIуну псоми къапэщылъщ проект щхьэхуэ зэхилъхьэу, абы щыгъуазэ дыхуищIыныр. Ар щытынущ Къэбэрдей-Балъкъэрым дежкIи сэбэп зыпылъ Iуэхуу.
«ЛъагапIэщIэ» зэпеуэм щытекIуахэр зырызыххэу утыку кърашэри, дипломхэмрэ текIуэныгъэм и нагъыщэу ягъэхьэзыра тыгъэ гъэщIэрэщIахэмрэ иратащ.
АдэкIэ къыдохь пашэ хъуахэм я цIэ-унэцIэхэмрэ зыщыщхэмрэ:
Абазэ Линарэ Хьэсэнбий и пхъур, КъБР
Абазэ Бэллэ Хьэмыщэ и пхъур, КъБР
Апекъуэ Алимбэч Дмитрий и къуэр, КъБР
Атэбий Аслъэн Алексей и къуэр, КъБР
БищIо БетIал Мурат и къуэр, Москва
Бэгъуэт Мухьэмэд Хъызыр и къуэр, КъБР
Брат Мадинэ Назир и пхъур, Астрахъан область
ВакъащIэ Аскэр Владимир и къуэр, КъБР
Гуо Анзор Андрей и къуэр, КъБР
Долженкэ Николай Ратмир и къуэр, КъБР
Езауэ Анзор Къылышбий и къуэр, КъБР
Жэмыхъуэ Мадинэ Алим и пхъур, Москва
Жылэ Темирлан Мухьэмэд и къуэр, КъБР
Жылокъуэ Азэмэт Хьэсэнбий и къуэр, Москва
Зезаев Рэмэзан Мурадин и къуэр, КъБР
Къэгъэзэж Ислъам Заур и къуэр, КъБР
Калабеков Алим Мэсхьут и къуэр, КъБР
Къамбий Арсен Мухьэмэд и къуэр, КъБР
Къанщыкъуей Заур Виталий и къуэр, Москва
Къардэн Ислъам Аскэрбий и къуэр, КъБР
Къардэн Аслъэн Руслан и къуэр, КъБР
Къардэн Лаурэ Замир и пхъур, КъБР
Къардэн Мадинэ Валерий и пхъур, КъБР
Чэртбий Мадинэ Юрий и пхъур, КъБР
Котченкэ Роман Андрей и къуэр, Москва область, Балашихэ
КъуэщIысокъуэ Зарэ Арсен и пхъур, КъБР
Ксанаевэ Марьянэ Батыр и пхъур, КъБР
Къумыкъу Аслъэнджэрий Хьэлий и къуэр, КъБР
Къумыкъу Андемыр Ерустан и къуэр, КъБР
Къущхьэ Инал Роберт и къуэр, КъБР
Локьяев Алан Рашит и къуэр, КъБР
Мэкъуауэ Талий Ахьмэд и къуэр, Москва
Мамсыр Алим Хьэмидбий и къуэр, КъБР
Мэршэн Мадинэ МэчрэIил и пхъур, КъБР
Мурзахановэ Надеждэ Юрий и пхъур, КъБР
НэщIэпыджэ Рустамбэч Заурбий и къуэр, КъБР
Понэж Мухьэмэд Борис и къуэр, КъБР
ПщыхьэщIэ Хьэсэн Шафихь и къуэр, Москва область, Долгопруднэ
Тау Анзор Руслан и къуэр, Москва
ТIымыжь Хъусен Хьэмыщэ и къуэр, КъБР
ЛIыхъурей Беслъэн ХьэзрэIил и къуэр, КъБР
ТIыгу Астан Ислъам и къуэр, Москва
Узденов Амырбий Алибэч и къуэр, КъБР
УнащIэ Аслъэн Алик и къуэр, Москва
Урыс Алим Iэулэдин и къуэр, КъБР
Iут Анзор Мухьэмэд и къуэр, КъБР
Хучинаевэ Индирэ Аслъэн и пхъур, КъБР
Шэшэн Вячеслав Мухьэмэд и къуэр, КъБР
Щоджэн Аслъэн Iэуес и къуэр, Москва
Ездэч Залым Заур и къуэр, КъБР
КЪУМАХУЭ Аслъэн.
